
Projektas


VALSTYBINĖS MOKESČIŲ INSPEKCIJOS 
PRIE LIETUVOS RESPUBLIKOS FINANSŲ MINISTERIJOS 
VIRŠININKAS

ĮSAKYMAS
DĖL VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKO 2004 M. KOVO 12 D. ĮSAKYMO 
NR. VA-34 „DĖL PREKIŲ TIEKIMO IR PASLAUGŲ TEIKIMO Į KITAS EUROPOS SĄJUNGOS VALSTYBES NARES ATASKAITOS FR0564 FORMOS IR JOS PRIEDŲ UŽPILDYMO, TEIKIMO IR TIKSLINIMO TAISYKLIŲ PATVIRTINIMO“ PAKEITIMO

	Nr. 
Vilnius



Pakeičiu Valstybinės mokesčių inspekcijos prie Lietuvos Respublikos finansų ministerijos viršininko 2004 m. kovo 12 d. įsakymą Nr. VA-34 „Dėl Prekių tiekimo ir paslaugų teikimo į kitas Europos Sąjungos valstybes nares ataskaitos FR0564 formos ir jos priedų užpildymo, teikimo ir tikslinimo taisyklių patvirtinimo“:

.	Pakeičiu preambulę ir ją išdėstau taip:

„Vadovaudamasi Lietuvos Respublikos pridėtinės vertės mokesčio įstatymo 881 straipsnio 3 dalimi, Valstybinės mokesčių inspekcijos prie Lietuvos Respublikos finansų ministerijos nuostatų, patvirtintų Lietuvos Respublikos finansų ministro 1997 m. liepos 29 d. įsakymu Nr. 110 „Dėl Valstybinės mokesčių inspekcijos prie Lietuvos Respublikos finansų ministerijos nuostatų patvirtinimo“, 22.9 papunkčiu,“. 

.	Pakeičiu nurodytu įsakymu patvirtintas Prekių tiekimo ir paslaugų teikimo į kitas Europos Sąjungos valstybes nares ataskaitos FR0564 formos ir jos priedų užpildymo, teikimo ir tikslinimo taisykles:
.	 Pakeičiu 1 punktą ir jį išdėstau taip:

„. Prekių tiekimo ir paslaugų teikimo į kitas Europos Sąjungos valstybes nares ataskaitos FR0564 formos ir jos priedų užpildymo, teikimo ir tikslinimo taisyklės (toliau – Taisyklės) nustato Prekių tiekimo ir paslaugų teikimo į kitas Europos Sąjungos valstybes nares ataskaitos, kurios forma FR0564 ir jos priedai patvirtinti šiuo Valstybinės mokesčių inspekcijos prie Lietuvos Respublikos finansų ministerijos viršininko įsakymu (toliau – ataskaita), užpildymo, teikimo ir tikslinimo tvarką.“

.	Pakeičiu 3 punktą ir jį išdėstau taip:
„. Taisyklėse vartojamos sąvokos:
. Ataskaitos pagrindinis lapas – Prekių tiekimo ir paslaugų teikimo į kitas Europos Sąjungos valstybes nares ataskaitos forma FR0564, patvirtinta šiuo Valstybinės mokesčių inspekcijos prie Lietuvos Respublikos finansų ministerijos viršininko įsakymu.
. Ataskaitos pagrindinio lapo papildomas lapas – Prekių tiekimo ir paslaugų teikimo į kitas Europos Sąjungos valstybes nares ataskaitos formos FR0564, patvirtintos šiuo Valstybinės mokesčių inspekcijos prie Lietuvos Respublikos finansų ministerijos viršininko įsakymu, papildomas lapas FR0564P.
. Europos Sąjungos valstybės narės pridėtinės vertės mokesčio mokėtojas (toliau – ES valstybės narės PVM mokėtojas) – kitoje Europos Sąjungos valstybėje narėje pridėtinės vertės mokesčio mokėtoju registruotas asmuo, kuriam suteiktas tos Europos Sąjungos valstybės narės pridėtinės vertės mokesčio mokėtojo kodas.
. Europos Sąjungos valstybės narės pridėtinės vertės mokesčio mokėtojo kodas (toliau – ES valstybės narės PVM mokėtojo kodas) – atskiras kodas, kurį suteikia valstybės narės, nepažeisdamos 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 213-216 straipsnių nuostatų, ir kuris yra naudojamas, sudarant sandorius Europos Sąjungoje.
. Trikampė prekyba – tokie prekių tiekimo sandoriai, kai juose dalyvauja trijų Europos Sąjungos valstybių narių pridėtinės vertės mokesčio mokėtojai, o vienos Europos Sąjungos valstybės narės pridėtinės vertės mokesčio mokėtojo įsigyjamos prekės iš kitos Europos Sąjungos valstybės narės pridėtinės vertės mokesčio mokėtojo nugabenamos į trečią Europos Sąjungos valstybę narę, kurioje iš karto patiekiamos tos Europos Sąjungos valstybės narės pridėtinės vertės mokesčio mokėtojui.
. Smulkiojo verslo schema Lietuvoje (toliau – SVS Lietuvoje) – schema, kai apmokestinamieji asmenys, kurie atitinka Lietuvos Respublikos pridėtinės vertės mokesčio įstatymo 71 straipsnio 2 ir 21 dalyse nustatytas sąlygas, gali už tiekiamas prekes (išskyrus į kitas valstybes nares tiekiamas naujas transporto priemones) ir (arba) teikiamas paslaugas Lietuvos Respublikos pridėtinės vertės mokesčio įstatymo nustatyta tvarka neskaičiuoti ir nemokėti pridėtinės vertės mokesčio.
. Kitos Taisyklėse vartojamos sąvokos atitinka PVM įstatyme vartojamas sąvokas.“
. Pakeičiu 4 punkto pirmąją pastraipą ir ją išdėstau taip:
„. Ataskaitas privalo pateikti Lietuvos Respublikoje pridėtinės vertės mokesčio (toliau – PVM) mokėtojais įregistruoti asmenys (toliau – PVM mokėtojai) per kalendorinį mėnesį:“.
. Pakeičiu 4.1 papunkčio pirmąją pastraipą ir ją išdėstau taip:
„. PVM įstatymo 49 straipsnio 1 dalyje nustatyta tvarka, taikydami 0 procentų PVM tarifą, kitos Europos Sąjungos (toliau – ES) valstybės narės PVM mokėtojams patiekę iš šalies teritorijos į kitą ES valstybę narę išgabenamas prekes, neatsižvelgdami į tai, kas (prekių tiekėjas, pirkėjas ar bet kurio iš jų užsakymu trečioji šalis) prekes gabeno, įskaitydami:“.
.	 Papildau 41 punktu:
„. PVM mokėtojai, taikantys SVS Lietuvoje, ataskaitas privalo pateikti Taisyklių 4.4–4.5 papunkčiuose nurodytais atvejais.“
.	Pakeičiu 5 punktą ir jį išdėstau taip:
„. Ataskaitos nepateikimas, įskaitant atvejus, kai yra parengta preliminari ataskaita, laikomas PVM mokėtojo patvirtinimu, kad jis netiekė prekių ir / ar neteikė paslaugų į kitas ES valstybes nares kitų ES valstybių narių PVM mokėtojams Taisyklių 4.1–4.4 papunkčiuose nurodytais atvejais, ir / ar negavo viso ar dalies atlygio (avanso) Taisyklių 4.5 papunktyje nurodytu atveju, ir / ar iš šalies teritorijos neišgabeno prekių, skirtų pristatyti, kad jos būtų patiektos pagal pareikalavimą Taisyklių 4.6 papunktyje nurodytu atveju, ir / ar nepargabeno prekių atgal į valstybę narę, iš kurios jos buvo išgabentos, kaip nustatyta PVM įstatymo 51 straipsnio 2 dalies 10 punkte, ar PVM mokėtojo, taikančio SVS Lietuvoje, patvirtinimu, kad jis neteikė paslaugų į kitas ES valstybes nares kitų ES valstybių narių PVM mokėtojams Taisyklių 4.4 papunktyje nurodytu atveju ir / ar negavo viso ar dalies atlygio (avanso) Taisyklių 4.5 papunktyje nurodytu atveju.“
.	Pakeičiu 6 punktą ir jį išdėstau taip:
„. Ataskaita yra mėnesinė ir turi būti pateikiama iki kito kalendorinio mėnesio 25 dienos, išskyrus tuos atvejus, kai PVM mokėtojas ar PVM mokėtojas, taikantis SVS Lietuvoje, ataskaitinį kalendorinį mėnesį:
. išregistruojamas iš PVM mokėtojų ar PVM mokėtojų, taikančių SVS Lietuvoje, to (paskutinio) kalendorinio mėnesio ataskaita pateikiama per 20 dienų po išregistravimo;
. yra likviduojamas, to (paskutinio) kalendorinio mėnesio ataskaita pateikiama iki likvidavimo.“
.	Pakeičiu 12 punktą ir jį išdėstau taip:
„. 1 laukelyje įrašomas PVM mokėtojo ar PVM mokėtojo, taikančio SVS Lietuvoje, pavadinimas arba vardas, pavardė.“
.	Pakeičiu 14 punktą ir jį išdėstau taip:
„. 3 laukelyje įrašomas PVM mokėtojo ar PVM mokėtojo, taikančio SVS Lietuvoje, kodas be prefikso „LT“.“
.	Pakeičiu 25 punktą ir jį išdėstau taip:
„. 18 laukelyje turi būti įrašoma PVM mokėtojo ar PVM mokėtojo, taikančio SVS Lietuvoje, bendra 12 laukelyje nurodytam konkrečiam ES valstybės narės PVM mokėtojui per ataskaitinį laikotarpį Taisyklių 4.4 papunktyje nurodytais atvejais suteiktų paslaugų, kurios nelaikomos suteiktomis šalies teritorijoje, apmokestinamoji vertė ir / ar Taisyklių 4.5 papunktyje nurodytais atvejais gauto viso ar dalies atlygio (avanso) vertė.“

